**Специфични изисквания на Проектанта към лабораторията,**

**която ще извърши изпитванията**

След вземането на пробите от хвоста те се консервират в PVC-тръби, затапени в двата края и опаковани с фолио с цел запазване на естествената им влажност. След това пробите се съхраняват на обекта в склад на Възложителя.

За да се намали до минимум влиянието на случайни фактори, влияещи на резултатите от лабораторните изследвания на физико-механичните показатели на хвоста, е необходимо:

1. Лабораторните изследвания на хвоста да се извършва в лаборатория с използване на сертифицирано оборудване, което се експлоатира от висококвалифицирани опитни специалисти.
2. Кандидат-изпълнителят да гарантира, че до 48 часа след уведомяване от Възложителя за наличие на количество взети проби ще да организира транспорта им до лабораторията съгласно изискването на Проектанта за максимално време за съхранение на обекта до 7 дни.
3. Съхранението на пробите в лабораторията да се извършва при подходящи условия – в специално помещение при спазване на температурно-влажностен режим, за да не се променят качествата им и тяхното водно съдържание. Ако е необходимо, пробите да се съхраняват в ексикатори.
4. Кандидат-изпълнителят да гарантира, че може да определи точно необходимото време за изследване на пробите и престоят на пробите в лабораторията до тяхното изследване няма да повлияе на резултатите.